Document ID: 32005D0450

ODLOČBA KOMISIJE
z dne 20. junija 2005
o spremembi Odločbe 92/452/EGS glede skupin za zbiranje zarodkov v Novi Zelandiji in Združenih državah Amerike
(notificirano pod dokumentarno številko K(2005) 1812)
(Besedilo velja za EGP)
(2005/450/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (1), in zlasti člena 8(1) Direktive,
ob upoštevanju naslednjega:
(1)
Odločba Komisije 92/452/EGS z dne 30. julija 1992 o uvedbi seznamov odobrenih skupin za zbiranje govejih zarodkov v tretjih državah za izvoz v Skupnost (2) določa, da države članice uvažajo zarodke iz tretjih držav samo, če jih je zbrala, pripravila in skladiščila skupina za zbiranje zarodkov iz seznama v navedeni odločbi.
(2)
Nova Zelandija je zahtevala spremembo tega seznama glede vpisov, ki jo zadevajo navedeno državo, zlasti izbris sedmih centrov in spremembo naslovov treh centrov. Poleg tega je Nova Zelandija spremenila črke pri številkah odobritev centrov.
(3)
Združene države Amerike so za svojo državo zahtevale spremembe vnosov v seznam, zlasti dodajanje enega centra in spremembo naslovov treh centrov.
(4)
Nova Zelandija in Zdužene države Amerike so predložile jamstva v zvezi z izponjevanjem ustreznih pravil iz Direktive 89/556/EGS, zadevne skupine za zbiranje zarodkov pa so za izvoz v Skupnost uradno odobrile veterinarske službe navedenih držav.
(5)
Odločbo 92/452/EGS je zato treba ustrezno spremeniti.
(6)
Ukrepi, predvideni s to odločbo, so skladni z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 92/452/EGS se spremeni v skladu s Prilogo k tej odločbi.
Člen 2
Ta odločba se uporablja od 24. junija 2005.
Člen 3
Ta odločba je naslovljena na države članice.
V Bruslju, 20. junija 2005

Labels: 0
3
18
6